โครงการผลิตไฟฟ้าพลังงานลมหาดกังหัน 1 ของ EA เริ่ม COD แล้ว
EA เผยโครงการผลิตไฟฟ้าพลังงานลมหาดกังหัน 1 ขนาด 36MW ในสงขลา เริ่ม COD แล้ว
6 มี.ค. 2560

บริษัท พลังงานบริสุทธิ์ จำกัด (มหาชน) หรือ EA ระบุว่า โครงการโรงผลิตไฟฟ้าพลังงานลม โครงการหาดกังหัน 1 ขนาดกำลังการผลิต 36 เมกะวัตต์ ที่จังหวัดสงขลา โครงการของบริษัท อีเอ วินด์ หาดกังหัน 3 จำกัด ซึ่งเป็นบริษัทย่อย  ได้เริ่มจำหน่ายไฟฟ้าเชิงพาณิชย์ (Commercial Operation Date : COD) ให้การไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว เมื่อวันที่ 3 มีนาคม 2560 เวลา 12.00 น.ซึ่งจะเริ่มรับรู้รายได้จากโครงการฯ ในวันเวลาดังกล่าวเช่นกัน